Harry Maguire dipsonibbli għal kontra l-Iskozja Harry Maguire ddikjara lilu nnifsu tajjeb u disponibbli għall-konfront tal-Kampjonat Ewropew tant mistenni bejn l-Ingilterra u l-Iskozja nhar il-Ġimgħa. Id-difensur ċentrali ta' 28 sena huwa player ferm importanti għat-team immexxi minn Gareth Southgate, wara li kellu rwol ewlieni fil-mixja indimentikabbli tat-Three Lions sas-semi-finali tat-Tazza tad-Dinja 2018 fir-Russja. Iżda d-disponibbiltà ta' Maguire għall-Ewro ta' dan is-sajf kienet dubjuża minn meta sofra injury fl-għaksa fid-9 ta' Mejju wara li Anwar El Ghazi ta' Aston Villa kellu daħla kerha fuqu. Id-difensur tilef il-kumplament tal-istaġun ta' Manchester United, inkluż il-finali tal-Europa League, u ma kienx lest għar-rebħa ta' 1-0 minn Grupp D tal-Ħadd li għadda kontra l-Kroazja. Maguire, iżda, matul il-ġimgħa li għaddiet reġa' lura għat-taħriġ sħiħ, u b'hekk jinsab lest għall-konfront ta' nhar il-Ġimgħa kontra r-rivali, l-Iskozja.